Ginza

**Ginza** (銀座) esas distrikto di Chūō, Tokyo, Japonia, situita sude de Yaesu e Kyōbashi, weste de Tsukiji, este de Yūrakuchō ed Uchisaiwaichō, e norde de Shinbashi.

Ol esas populara luxoza butik-areo di Tokyo, kun multa internacione famoza fako-butikegi, "*boutique*"-i, restorerii e kafeerii situita en la vicineyo.

Ginza agnoskesas da multi kom un ek la maxim luxoza butiko-distrikti en la mondo, ed atraktas e lokani e vizitanti de cirkum la mondo.

### '''Historio'''
Ginza konstruktesis sur olima marsho qua plenigesis dum la 16ma yarcento.  La nomo *Ginza* devenas del establiso di monetifeyo ibe en 1612, dum la Edo-periodo.

Pos ke devastanta fairo en 1872 brulis granda parto dil areo, la Meiji-guvernerio deklaris ke Ginza esis "modelo di modernigo."  La guvernerio projetis konstrukto di fairespruva brika edifici e plu granda e bona stradi por konektar Shinbashi-Staciono til la stranjera koncesiono en Tsukiji.

Desegni por la areo provizesis dal irlandana arkitekto Thomas Waters.  Sequanta-yare, westala-stila butiko-promeneyo an la strado de Shinbashi-ponto a Kyōbashi-ponto en la sudwesta parto di Chūō kun du- e tri-etaja brika edifici kompletigesis.

Ica "brikurbo"-edifici unesme ofresis por vendo e pose lugesis, ma la alta preci preventis permananta okupo di li.  Pluse, la konstrukto ne esis apta por la klimato, e la brava desegno kontrastis kun la tradicionala japoniana nociono di hem-konstrukto.  Ironioze, la nova Ginza ne esis populara che vizitanta exterlandani, qui serchis plu Edo-stila urbo.  Isabella Bird vizitis en 1878, ed en 1880 implikis ke Ginza esis min quale oriental urbo, kam la preurbi di Chicago o Melbourne.  Philip Terry, angla autoro di turo-guidili, komparis ol kun Broadway, ne ye pozitiva senco.

Tamen, la areo florifis kom simbolo di "civilizuro ed ilumino" danke la prezenteso di jurnali e revui, qui helpis difuzar la modi di la dio.  Ginza anke konocesis pro sua vetrini, exemplo di moderna reklamo-tekniki.  La kustumo "pasar tempo en Ginza" developesis inter la du mondo-militi.

Multa ca europana-stila edifici desaparis, ma ula anciena edifici restas, maxim famoze la Wakō-edifico kun la nun-ikonala Hattori-Horlojoturmo.  La edifico e horlojoturmo originale konstruktesis da Kintarō Hattori, la fondinto di Seiko.

Dum recenta historio ol esas salianta "avanposteno" di westala luxo-butiki.  Ginza esas populara dum semanfini, kande la chefa norda-suda strado esis klozata a trafiko depos la 1960a yari, sub guvernisto Ryokichi Minobe.

### '''Ekonomio'''

Multa famoza moderii havas butiki en Ginza, la areo kun la maxim multa westala butiki en Tokio.  Ol esas un ek du loki en Tokyo egardata da *[[Chevalier]]* e *[[Mazzalovo]]* kom la maxim bona loki por luxaji-butiko.  Butiki inkluzas la usana kompanio *[[Carolina Herrera New York]]*, franca kompanii *[[Chanel]], [[Dior]]* e *[[Louis Vuitton]],* ed italiana kompanio *[[Gucci]]*.  Elektroniko-butiki quala la Sony-butiko e la *[[Apple Computer|Apple Store]]* esas anke hike.

La elektroniko-kompanio Ricoh havas chefkontoro en la Ricoh-ediifco en Ginza.  La vicineyo esas importanta butiko-distrikto.  Ol esas hemo di Wako-butiko, situita en edifico de 1894.  La edifico havas horlojoturmo.  Esas multa fako-butikegi en Ginza, inkluzing Hankyu, Seibu e Matsuya.  Esas anke arto-gallerii.

### '''Pediranto-paradizo'''
Ye saturdio e sundio, de 12:00 til 17:00, la chefa strado tra Ginza esas klozita a trafiko, tale ke homi povas promenar libere.  Ico nomizesas *Hokōsha Tengoku* (歩行者天国) o kurte *Hokoten*, literale "pediranto-paradizo".